
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

Изх. № 61-00-26/20.01.2025 г.
ДО

ОБЩИНСКИ СЪВЕТ ЗЛАТОГРАД
ДОКЛАДНА ЗАПИСКА

от Мирослав Митков Янчев – кмет на Община Златоград

Относно: Промяна в структурата на Общинска администрация Златоград, приета с Решение № Ж 231 на заседание на Общински съвет Златоград на 06.07.2016 г., изм. с Решение № Ж 787/28.06.2018 г., изм. и доп. с Решение № Ж1014 от 23.07.2019 г. на ОбС Златоград, изм. с Решение № З 17/17.12.2019 г. на ОбС Златоград, изм. и доп. с Решение № З 458 от 18.04.2022 г. на ОбС Златоград и изм. с Решение № И 58 от 19.02.2024г.
УВАЖАЕМИ  ГОСПОЖИ  И  ГОСПОДА ОБЩИНСКИ  СЪВЕТНИЦИ,
С Решение № Ж 231 от 06.07.2016г. на Общински съвет Златоград е одобрена общата численост и структурата по длъжности на Общинската администрация Златоград. С последващи решения тя е допълвана и изменяна.
С настоящата докладна записка предлагам длъжността Мл. експерт „Икономическо развитие и проекти“ в Дирекция „Икономическо развитие, обществени поръчки, стопански дейности и връзки с обществеността“ да бъде променена на Мл. експерт „Икономическо развитие и проекти, той и юрисконсулт“.
Към настоящия момент длъжността се заема от лице с юридическо образование. Изменението ще даде възможност да се профилира работата на служителя, като се обезпечи и правното обслужване както на дирекцията, така и на част от другите дирекции. Предложеното изменение не е обвързано с промяна на общата численост и структура на администрацията, а единствено засяга вече възникналото правоотношение със служителя. Засяга се единствено същността на конкретната длъжност като трайно и с постоянен характер и се вменяват задължения и в посока правно обслужване.
Съгласно Чл. 6, ал.3 от Закона за борба срещу противообществените прояви на малолетни и непълнолетни, в местните комисии за борба срещу противообществените прояви на малолетните и непълнолетните в общините или районите с население над 10 хил. жители се назначава секретар на щат в общинската администрация. 

До момента длъжността на Секретар на МКБППМН се изпълнява от Директор на Дирекция „Хуманитарни дейности, благоустрояване, озеленяване и опазване на околната среда“. С цел повишаване на ефективността при извършване на превантивно-възпитателните дейности с малолетни и непълнолетни в Община Златоград, както и за подобряване координацията между всички отговорни институции работещи с деца и младежи, предлагам позицията Секретар на МКБППМН да бъде допълнена като самостоятелна щатна бройка към Дирекция „Хуманитарни дейности, благоустрояване, озеленяване и опазване на околната среда“. 

В местна дейност „Обредни домове и зали“ към настоящия момент работят 6 лица, на 3 щатни бройки на трудови договори и 1,5 броя на граждански договори. С тази численост успяваме да изпълняваме веселите и тъжните ритуали на територията на гр. Златоград, целогодишно, без прекъсване и без значение от метеорологичните условия. Предвид характера и естеството на работа, за търсене на отговорност по изпълнението й, е необходимо ангажираните лица по граждански договори да са назначени на трудово правоотношение. В тази връзка предлагам щатната численост на дейността да бъде завишена от 3 щатни бройки на 4,5 щатни бройки.

В местна дейност „Други дейности по жилищно строителство, благоустройството и регионалното развитие“ са одобрени 2 щатни бройки – работник поддръжка и работник поддръжка ел. съоръжения, които са крайно недостатъчни за покриване на широкия спектър от дейности в благоустрояването. Дейностите по благоустрояване и поддържане включват: местата за обществено ползване - паркове, тротоари, улици, отводнителни съоръжения, направа на пешеходни пътеки, улично осветление, осветление в паркове и градини, спортни площадки и др., както и поддържане на сградите – общинска собственост в гр. Златоград и кметствата в общината - административни, детски, спортни и социални центрове. В тази връзка предлагам числеността в дейност „Други дейности по жилищно строителство, благоустройството и регионалното развитие“ да се увеличи от 2 щатни бройки на 4 щатни бройки.
С оглед на гореизложеното и при положително становище на Общински съвет предлагам следния проект на решение :
РЕШЕНИЕ  I:

На основание чл.21, ал.1, т.2 от Закона за местно самоуправление и местна администрация и чл.115, ал.1 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград 
РЕШИ:

1. Одобрява общата численост на Общинска администрация Златоград в общината и кметствата – 65,5 щатни бройки, в сила от 01.03.2025г., в т.ч.
· 50,5 щатни бройки, със средства за заплати за сметка на трансфера по единен разходен стандарт, като я допълва с нова длъжност „Секретар на МКБППМ“ в Дирекция „Хуманитарни дейности, благоустрояване, озеленяване и опазване на околната среда“. Променя наименованието на длъжността Директор на дирекция, той и секретар на МКБППМН и тя придобива вида:  Директор на дирекция от Дирекция „Хуманитарни дейности, благоустрояване, озеленяване и опазване на околната среда“ от Структурата на Общинска администрация Златоград, считано от 01.03.2025 г. Променя наименованието на длъжността Мл. експерт „Икономическо развитие и проекти“ и тя придобива вида:  Мл. експерт „Икономическо развитие и проекти, той и юрисконсулт“, от Дирекция „Икономическо развитие, обществени поръчки, стопански дейности и връзки с обществеността“ от Структурата на Общинска администрация Златоград, считано от 01.03.2025 г., 
· 15 щатни бройки дофинансирани със собствени приходи.

2. Одобрява численост в местна дейност  «Обредни домове и зали» – 4,5 щатни бройки, считано от 01.03.2025 г., по длъжности:

· Специалист обреди (весели и тъжни ритуали) – 1 брой;

· Работник гробища – 3 броя;

· Шофьор на специализиран автомобил – 0,5 броя.

3. Одобрява численост в местна дейност „Други дейности по жилищно строителство, благоустройството и регионалното развитие“ – 4 щатни бройки, считано от 01.03.2025 г., по длъжности:

·    Работник поддръжка – 3 броя;
·    Работник поддържка ел. съоръжения – 1 брой.

4. Възлага на Кмета на Община Златоград да утвърди длъжностни разписания на Общинска администрация Златоград и местни дейности, както и да извърши промени в Устройствения правилник, съгласно настоящото решение.

С уважение,
МИРОСЛАВ ЯНЧЕВ   
Кмет на Община Златоград
Изготвил:

Инж. Елка Чаушева

Секретар на Община Златоград

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

